
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 17.09.2026 ГОДИНА

	Днес, 17.09.2026 г. от 13.30 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Мария Бръмбева, Ненко Ненчев, Ненко Павлов и Силвия Георгиева. 
Отсъстващи от заседанието общински съветници: Георги Панов, Лало Кирилов и Станислав Готев.
[bookmark: _Hlk167711888]	На заседанието присъстваха: кметът на Община Пирдоп, кметът на кметство Душанци, общинска администрация и общински съветници.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. 

Думата беше дадена за предложения и становища по проекта за дневен ред.
Не постъпиха предложения по проекта за дневен ред и се пристъпи към гласуване. 

След проведеното гласуване с 4 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Заседанието да протече при следния ДНЕВЕН РЕД:
1. Докладна записка с рег. № 9002-75 / 26.08.2026 г., относно: Отчет за изпълнение на бюджета на Община Пирдоп и сметките за средствата от Европейския съюз /ЕС/ към 31.12.2025 г. 
                                                         Докл.: Ангел Геров- Кмет на Община Пирдоп

2. Докладна записка с рег. № 9002-74 / 26.08.2026 г., относно: Състоянието на общинският дълг към 31.12.2025 г. 
                                                    Докл.: Ангел Геров- Кмет на Община Пирдоп

3. Докладна записка с рег. № 9002-73 / 26.08.2026 г., относно: Приемане на бюджета на Община Пирдоп за 2026 г.
                                                   Докл.: Ангел Геров- Кмет на Община Пирдоп

4. Докладна записка с рег. № 9002-79 / 11.09.2026 г., относно: Допълнение  на Годишна програма за управление и разпореждане с имотите – общинска собственост в Община Пирдоп през 2026 година.
                                                         Докл.: Ангел Геров- Кмет на Община Пирдоп

5. Докладна записка с рег. № 9002-77 / 09.09.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“ №47.
                                                         Докл.: Ангел Геров- Кмет на Община Пирдоп

6. [bookmark: _Hlk237336426]Докладна записка с рег. № 9002-76 / 09.09.2026 г., относно: Отдаване под наем на терени в имот общинска собственост, находящ се в гр. Пирдоп, ул. „Княз Александър Батенберг“ №1, с идентификатор 56407.500.9203, чрез публичен търг с явно наддаване.
                                                   Докл.: Ангел Геров- Кмет на Община Пирдоп

7. [bookmark: _Hlk189212045]Докладна записка с рег. № 9002-78 / 11.09.2026 г., относно: Откриване на процедура по провеждане на публичен търг с явно наддаване за продажба на недвижим имот с идентификатор 24164.287.5 по КК и КР на с. Душанци - частна общинска собственост.
                                                         Докл.: Ангел Геров- Кмет на Община Пирдоп

8. Докладна записка с рег. № ОбСП-33 / 09.09.2026 г., относно: Изменение на „Програмата за управление и разпореждане с имотите и вещите – общинска собственост в Община Пирдоп през 2026 година“ 
                    Докл.: Васил Кафеджиев – Председател на Общински съвет – Пирдоп

9. Докладна с рег. № 9002-69 / 24.07.2026 г., относно: Приемане на Етичен кодекс на общинските съветници от Общински съвет – Пирдоп.
                Докл.: Лало Кирилов – Общински съветник от Общински съвет - Пирдоп





По т. 1 от дневния ред думата беше дадена г-н Ангел Геров - кмет на Община Пирдоп, който запозна постоянната комисия с Докладна записка с рег. № 9002-75 / 26.08.2026 г., относно: Отчет за изпълнение на бюджета на Община Пирдоп и сметките за средствата от Европейския съюз /ЕС/ към 31.12.2025 г. 

Г. Панов се присъедини към заседанието. В залата присъстват                                 5 общински съветника от състава на ПК по ИОСИПТУСЕЗГ.

Главният счетоводител към Община Пирдоп представи детайлна информация по отчета за изпълнение на бюджета. 

М. Бръмбева даде думата за становища по Докладна записка. 

Л. Кирилов се присъедини към заседанието. В залата присъстват                                 6 общински съветника от състава на ПК по ИОСИПТУСЕЗГ.

Беше поставен въпрос, относно предприетите действия за отстраняване на констатациите и изпълнение на препоръките, дадени в доклада на Сметната палата за               2024 г., както и относно предоставянето на справка на Общинския съвет. Главният счетоводител отговори, че към момента тече проверка и докладът от нея все още не е изготвен. Той уточни, че одитът за 2025 г. е приключил, но докладът от одита не е готов. След изготвянето му докладът ще бъде предоставен на Общинския съвет. Имаше коментари, относно осъществяване на вътрешен одит от страна на общината и одитен комитет.
За сесията се изиска да се даде отговор какво означава вътрешен одит, какво трябва да се преприеме от страна на общината, какво означава одитен комитет и откъде се взимат средствата за изплащане на възнагражденията на одитния комитет, както и да се представи по подробен отчет за всеки обект от инвестиционната програма, независимо от начина на финансиране в т.ч. първоначален план, актуализиран план, реален разход, приложение № 3 от ЗДБ, проектите, които се изпълняват – какво е планирано, какво е изпълнено, източник на финансиране.
 
Пристъпи се към гласуване на проекта за решение по докладната записка. 
М. Бръмбева прочете проекта за решение по докладната записка, а именно: 
[bookmark: _GoBack]     1. Приема отчета за изпълнение на бюджета към 31.12.2025 г., както следва:
1.1. ПО ПРИХОДА 				– 17 168 238   лв.,в т.ч.:
За делегирани от държавата дейности	– 11 501 221  лв.,
За местни дейности 			–   5 667 017  лв.,
/разпределени по функции, дейности и видове разходи, съгласно Приложение № 2/

1.2. ПО РАЗХОДА 				– 17 168 238   лв.,в т.ч.:
За делегирани от държавата дейности	– 11 501 221  лв.,
За местни дейности 			–   5 667 017  лв.,
/разпределени по функции, дейности и видове разходи, съгласно Приложение № 2/
2. Приема отчета на изпълнението на собствените приходи на Община Пирдоп към 31.12.2025г. - /съгласно Приложение № 1/
3. Приема отчета на капиталовите разходи към 31.12.2025 г. – /съгласно Приложение № 3/
4. Приема отчета на поименния списък на ремонтите в Община Пирдоп към 31.12.2025 г. – /съгласно Приложение № 4/
5. Приема отчета на План - сметката на ОбЗ ”Гора” към 31.12.2025 г. - /съгласно Приложение № 5/
6. Приема отчета на празничния календар на Община Пирдоп към 31.12.2025 г. - /съгласно Приложение № 6/
7. Приема отчета на сметките от ЕС- от Разплащателна агенция  към 31.12. 2025г. - /съгласно Приложение № 7А/;
8. Приема отчета на сметките от ЕС - от Национален фонд  на Община Пирдоп към 31.12.2025 г. - /съгласно Приложение № 7Б/

Приложения:
1. Доклад относно отчета на бюджета и сметките от ЕС на Община Пирдоп към 31.12.2025г.;
2. Приложение №1- Отчет на изпълнението на собствените приходи на Община Пирдоп към 31.12.2025 г.
3. Приложение №2- Отчет за изпълнението на Бюджета на Община Пирдоп към 31.12.2025г.
4. Приложение №3- Отчет на капиталовите разходи към 31.12.2025 г.
5. Приложение №4-Отчет на поименния списък на ремонтите в Община Пирдоп към 31.12.2025 г.
6. Приложение №5- Отчет на План-сметката на ОбЗ ”Гора” към 31.12.2025 г.
7. Приложение№6- Отчет на празничния календар на Община Пирдоп  към 31.12.2025 г
8. Приложение №7А- Отчет на сметките от ЕС - от Разплащателна агенция  към 31.12. 2025г.;
	9. Приложение №7Б- Отчет на сметките от ЕС - от Национален фонд  към 31.12. 2025г.


След проведеното гласуване с 3 гласа „за”, 0  гласа „против” и 3 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 52, ал. 1 и чл. 21, ал. 1, т. 6 , във връзка с чл. 27, ал. 4 и ал. 5  от Закона за местното самоуправление и местната администрация (ЗМСМА), чл. 7, ал. 5 и чл. 140, ал. 1, ал. 2 и ал. 3 от Закона за публичните финанси, чл. 9, ал. 1 и ал. 2 от Закона за общинския дълг (ЗОбД) и Наредбата за условията и реда за съставяне, приемане, изпълнение и отчитане на общинския бюджет на Община Пирдоп, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп не прие проекта за решение по Докладна записка с рег. № 9002-75 / 26.08.2026 г., относно: Отчет за изпълнение на бюджета на Община Пирдоп и сметките за средствата от Европейския съюз /ЕС/ към 31.12.2025 г.               

По т. 2 от дневния ред Докладна записка с рег. № 9002-74 / 26.08.2026 г., относно: Състоянието на общинският дълг към 31.12.2025 г. беше представена информация от главният счетоводител на Община Пирдоп.

М. Бръмбева даде думата за становища по Докладна записка. 
Пристъпи се към гласуване на проекта за решение по докладната записка. 

След проведеното гласуване с 5 гласа „за”, гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 21, ал. 1, т. 6 от Закона за местното самоуправление и местната администрация (ЗМСМА), във връзка с чл. 9 от Закона за общинският дълг, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Приема Отчета за състоянието на общинския дълг към 31.12.2025г. съгласно Приложение № 7.

Приложение:
Отчет за състоянието на общинския дълг към 31.12.2025 г.- Приложение № 7.

По т. 3 от дневния ред думата беше дадена г-н Ангел Геров - кмет на Община Пирдоп, който запозна постоянната комисия с Докладна записка с рег. № 9002-73 / 26.08.2026 г., относно: Приемане на бюджета на Община Пирдоп за 2026 г.

Главният счетоводител на общината представи подробна информация по докладната записка.
М. Бръмбева даде думата за становища по Докладна записка. Последва гласуване на проекта за решение.

След проведеното гласуване с 5 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5  от Закона за местното самоуправление и местната администрация (ЗМСМА), чл. 94, ал. 2, ал. 3 и ал. 4, чл. 84, ал. 4 и чл. 39 от Закона за публичните финанси, във връзка с разпоредбите на ЗДБРБ за 2026г., Постановление № 102 от 12.08.2026 г. за изпълнението на държавния бюджет на Република България за 2026 г. и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Пирдоп,  Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Приема бюджета  на Община Пирдоп за 2026 година, както следва:
[bookmark: _Hlk238462847]1.1. По приходите в размер на 8 307 596 евро., съгласно Приложение 2, в т.ч.:
[bookmark: _Hlk238464329]1.1.1. Приходи за делегирани от държавата дейности в размер на 5 053 329 евро.,
 в т.ч. :
 1.1.1.1.Обща субсидия за делегирани дейности в размер на 4 760 239 евро.
 1.1.1.2. Преходен остатък от 2025 г. в размер на 293 090 евро.,  който да се разпредели в държавна дейност: функция “Образование” - по бюджета  на НУ “Тодор Влайков” в размер   на   52 037 евро. и по бюджета на СУ ”Сава Савов” в размер на 202 191 евро. и функция “Социално подпомагане” по бюджета  на ДВСН в размер на 38 862 евро. , съгласно Приложение 2	
1.1.2. Приходи за местни дейности в размер на 3 254 267 евро., в т.ч:
1.1.2.1. Данъчни приходи в размер на 470 600 евро.  , съгласно Приложение 1.
1.1.2.2 Неданъчни приходи в размер на 1 846 796 евро .,съгласно Приложение 1.
1.1.2.3. Трансфери за местни дейности в размер на 736 300 евро., в т.ч.:
1.1.2.3.1.Обща изравнителна субсидия в размер на 371 800 евро.,
           1.1.2.3.2.Трансфер за зимно поддържане и снегопочистване в размер на 47 800 евро.
1.1.2.3.3.Целева субсидия за капиталови разходи за местни дейности в размер на 232 200 евро.
1.1.2.3.4. Трансфери за местни дейности в размер на 84 500 евро.
1.1.2.4. Заеми в размер на 208 213 евро .
1.1.2.5. Предоставен трансфер в размер на „-„ 32 834 евро.
1.1.2.6. Преходен остатък от 2025 г. в размер на 25 192 евро.,  който да се разпредели в местна дейност: функция „Жилищно стройтелство ,БКС и опазване на околната среда“  - 20 120 евро. и функция “Социално подпомагане” по бюджета  на Домашен социален патронаж в размер на 5 072 евро.,  съгласно Приложение2.	
1.2. По разходите в размер на 8 307 596 евро., разпределени по функции, дейности и параграфи, съгласно Приложение № 2
1.2.1. За делегирани държавни дейности в размер на 5 053 329 евро.
1.2.2. За допълнително финансиране на делегираните от държавата дейности със средства от собствените приходи и от изравнителната субсидия в размер на 10 000 евро .
1.2.3. За местни дейности в размер на 3 244 267евро .
1.3. Утвърждава бюджетно салдо по общинския бюджет, изчислено на касова основа в размер на 318 282 евро .
2. Приема инвестиционната програма за 2026 г. (поименен списък по обекти, видове разходи и източници на финансиране) в размер на 461 310 евро., съгласно Приложение №3, като:
2.1. Одобрява разпределението на целевата субсидия за капиталови разходи, в размер на 211 879 евро, съгласно приложение №3.
2.2.Приема разчет за разходите, финансирани с приходи от постъпления от продажба на общински нефинансови активи и други собствени средства, съгласно Приложение №3 в размер на 19 350 евро, и  заем от финансова институция в размер на 230 081 евро.
3. Утвърждава разходите за заплати през 2026 г., без звената от системата на народната просвета, които прилагат системата на делегирани бюджети, съгласно Приложение №2 и щатните разписания утвърдени от Кмета на общината за поделенията на общинска издръжка.
3.1. Числеността на персонала за делегираните от държавата дейности във функциите “Здравеопазване”, “Социално осигуряване, подпомагане и грижи”, “Почивно дело, култура, религиозни дейности” (без читалищата) се определя в рамките на средствата, определени по стандартите и утвърдените размери по т. 3 от настоящото решение.
3.2. Приема числеността на персонала в местните дейности, съгласно Приложение № 6.
4. Утвърждава разчет за целеви разходи и субсидии, както следва за:
4.1. Членски внос – 5 000 евро.
4.2. Обезщетения и помощи по решение на Общински съвет– 40 000 евро.;
4.3. Субсидии за:
4.3.1. читалища - Субсидии за читалища 99 920 евро., в т.ч. 89 920 евро. от държавния трансфер и 10 000 евро. от местни приходи, съгласно Приложение №2
4.3.2. субсидии за спорт – 26 000 евро., съгласно Приложение 2
4.4. На основание Закона за предучилищното и училищното образование, разпределя субсидиите за делегираните бюджети в образованието , по следната формула:
СФ=БУ х ЕРС+ СРК ,където:
СФ-средства по формулата
БУ-брой ученици
ЕРС-единен разходен стандарт
СРК-средства по регионален коефициент.
4.5. Упълномощава Кмета на общината да договори допълнителни условия по предоставянето и отчитането на целевите средства по т.4.2.-4.3.
5. Приема следните лимити за разходи:
5.1. Разходи за работно и представително облекло на човек, в размер на 33 % от минималната работна заплата за страната .
5.2. СБКО в размер на 3%( до 3 на сто) от средства за работна заплата на заетите по трудови правоотношения.
5.3. Разходи за представителни цели и международна дейност на Кмета на общината в размер на 1500 евро.
5.4. Разходи за представителни цели на Председателя на ОбС в размер на 1 000 евро.
6. Упълномощава Кмета на общината да утвърди поименен списък на лицата,които имат право на транспортни разходи и размера на средствата в рамките на 85 % от действителните разходи;
7. Одобрява индикативен годишен разчет за сметките за средства от Европейския съюз- Разплащателна агенция за 2026г., съгласно Приложения №7А
8. Одобрява индикативен годишен разчет за сметките за средства от Европейския съюз– Национален фонд за 2026г., съгласно Приложения №7Б.
9. Приема план – сметка за приходите и разходите на  специализирано звено ”УОСОбГора” за 2026г., съгл. Приложение № 5.
10. Приема Празничен календар за 2026 г . в размер на 81 800 евро. ,съгл. Приложение  № 8.
11. Приема обща численост на община Пирдоп за 2026 г., съгл. Приложение № 6.
12. Приема План на ремонтите през 2026 г., съгл. Приложение №4.
13. Приема - ПЛАН-ГРАФИК за разплащане на просрочени задължения , съгл.Приложение № 9.
14. Одобрява актуализираната бюджетна прогноза за местните дейности за периода 2026г.-2028г.- съгл. Приложение № 11
15. Определя Второстепенните разпоредители с бюджетните кредити за 2026 г.-Директорите на  СУ ”Сава Савов” и НУ ”Тодор Влайков” и Ръководителя на Социален комплекс / ДПЛСН и ДСП/. 
16. Определя максимален размер на дълга, както следва:
16.1. Максимален размер на новия общински дълг за 2026 година в размер на 350 000 евро.
16.2. Общинските гаранции, които може да бъдат издадени през 2026 година в размер на 3 000 000 евро .
16.3. Максимален размер на общинския дълг и общинските гаранции към края на 2026  година в размер на 3 350 000 евро .
16.4. Намеренията за поемане на нов дълг по чл. 13 от ЗОД през 2026г. се определят в размер на 3 350 000 евро .
17. Определя максималния размер на новите задължения за разходи, които могат да бъдат натрупани през годината по бюджета на общината, като наличните към края на годината задължения за разходи не могат да надвишават 15 на сто от средногодишния размер на отчетените разходи за последните четири години; ограничението не се прилага за задължения за разходи, финансирани за сметка на помощи и дарения;
18. Определя максималния размер на ангажиментите за разходи, които могат да бъдат поети през годината, като наличните към края на годината поети ангажименти за разходи не могат да надвишават 50 на сто от средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения; 
19. Определя размера на просрочените задължения от 2025 г. които ще бъдат разплатени от бюджета за 2026 година в размер на 318 861 евро., съгласно Приложение №9 
20. Определя размера на просрочените вземания, които се предвижда да бъдат събрани през 2026 година в размер на 8 630  евро., формирани от вземания от наеми- 7 170 евро. и вземания от клиенти – 1 460 евро .
21. Оправомощава Кмета на общината да извършва компенсирани промени:
21.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, както и от една дейност в друга дейност,при условие че не се нарушават стандартите за делегираните от държавата дейности и няма просрочени задължения в съответната делегирана дейност;
21.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
22. Възлага на кмета:
22.1.  Да определи бюджетите на второстепенните разпоредители с бюджет.
22.2. Да утвърди бюджетите на второстепенните разпоредители с бюджет,разпределен по тримесечия.
22.3. Да организира разпределението на бюджета по тримесечия и да утвърди разпределението.
22.4. Да информира Общинския съвет в случай на отклонение на средния темп на нарастване на разходите за  местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
22.5. Да включва информацията по чл. 125, ал.4 от ЗПФ в тримесечните отчети и обяснителните записки към тях.
22.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.
23. Упълномощава Кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.
24. Упълномощава кмета:
24.1. Да разработва и възлага подготовката на общински програми и проекти и да кандидатства за финансирането им със средства по структурни или други фондове на Европейския съюз и на други донори, по национални програми и от други източници за реализиране на годишните цели на общината за изпълнение на Общинския план за развитие.
24.2. Да кандидатства за средства от централния бюджет и други източници за финансиране и за съфинансиране на общински програми и проекти.
24.3. Да направи проучване за избор на финансова институция за ползване на заем при най – изгодни условия за общината.
25. Задължава ръководителите на бюджетни звена, финансирани от общинския бюджет да разработят и предоставят в срок до 15.09.2026 г. конкретни мерки за изпълнение на приетия от Общински съвет бюджет.
26. Приема за сведение Протоколите от публичното обсъждане на бюджета, съгласно Приложения № 10.
27. Решението влиза в сила от 01.08.2026 г.

Приложения:
1. Доклад относно приемане Бюджета на Община Пирдоп за 2026г.  
2. Приложение №1 - Разшифровка приход 2026г.;
3. Приложение №2 - План на Бюджета на Община Пирдоп - 2026 г.;
4. Приложение №3 - План на капиталовите разходи през 2026г.;
5. Приложение №4 - План на ремонтите през 2026 г.;
6. Приложение №5 - План – сметка на приходите и разходите на спец. звено “УОСОбГ” за 2026 г.;
7. Приложение №6 - Обща численост на община Пирдоп за 2026 г.;
8. Приложения №7А - Годишен разчет за сметките за средства от ЕС – Разплащателна агенция за 2026г.;
9. Приложения №7Б - Годишен разчет за сметките за средства от ЕС – национален фонд за 2026г.;
10. Приложение №8 - Културен и празничен календар за 2026 г.;
11.Приложение № 9 - ПЛАН-ГРАФИК за разплащане на просрочени задължения.
12. Приложение № 10 – Протоколи от публичното обсъждане на бюджета.
13. Приложение № 11 – Бюджетна прогноза за периода 2026г.-2028г.

По т. 4 от дневния ред думата беше дадена г-н Ангел Геров - кмет на Община Пирдоп, който запозна постоянната комисия с Докладна записка с рег. № 9002-79 / 11.09.2026 г., относно: Допълнение  на Годишна програма за управление и разпореждане с имотите – общинска собственост в Община Пирдоп през 2026 година.

[bookmark: _Hlk228794267]М. Бръмбева даде думата за становища по Докладна записка. 

С. Готев се присъедини към заседанието. В залата присъстват                                 7 общински съветника от състава на ПК по ИОСИПТУСЕЗГ.

След прекратяване на дебатите се премина към гласуване.

След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 21, ал. 1, т. 12 от Закона за местното самоуправление и местната администрация, чл. 8, ал. 9 от Закона за общинската собственост, във връзка с чл. 8, ал. 2 от Наредба за общинската собственост, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Общински съвет Пирдоп допълва Годишната програма за управление и разпореждане с имотите – общинска собственост в Община Пирдоп през 2026 година, като в раздел ІІI. „Описание на имотите, които общината има намерение да предложи за: предоставяне под наем, за продажба, учредяване на ограничени вещни права, за замяна, за конкретно разпореждане, за възлагане чрез концесия“ – В „Г “- „Имоти, които общината възнамерява да придобие, вписва нова точка 8 - ПИ 56407.112.12, с площ 2251 кв.м.

По т. 5 от дневния ред думата беше дадена г-н Ангел Геров - кмет на Община Пирдоп, който запозна постоянната комисия с Докладна записка с рег. № 9002-77 / 09.09.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“ №47.

М. Бръмбева даде думата за становища по Докладна записка. Последва гласуване на проекта за решение.
 След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 4 от Закона за общинската собственост, чл. 27, ал. 1, ал. 2 и чл. 62, ал. 1 от Наредба за общинска собственост на Община Пирдоп, при условията на глава шеста, раздел втори от същата, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
[bookmark: _Hlk228793873][bookmark: _Hlk228795361]І. Дава съгласие да се открие процедура по провеждане на публичен търг с явно наддаване за отдаване под наем на помещение, частна общинска собственост, с площ 9,00 кв.м., находящо се в сграда с идентификатор 56407.500.9141.1 по Кадастралната карта и кадастралните регистри на гр. Пирдоп, ул. „Цар Освободител“ №47 за извършване на часовникарска дейност, за срок от 7 (седем) години. 
ІІ. Търгът да се проведе при:
1. начална тръжна цена – 1,20 евро/кв.м.
2. депозит за участие в публичния търг- 10 %;
3. цена на тръжната документация - 30 евро;
[bookmark: _Hlk228795554]4. специфични изисквания в тръжната документация:
- помещението се отдава за извършване на часовникарска дейност.
ІІІ. Общински съвет – Пирдоп възлага на Кмета на община Пирдоп да извърши необходимите действия по провеждане на публичния търг при спазване на нормативната уредба, в допустимите срокове и сключи договор за наем със спечелилия търга участник.

По т. 6 от дневния ред думата беше дадена г-н Ангел Геров - кмет на Община Пирдоп, който запозна постоянната комисия с Докладна записка с рег. № 9002-76 /09.09.2026 г., относно: Отдаване под наем на терени в имот общинска собственост, находящ се в гр. Пирдоп, ул. „Княз Александър Батенберг“ №1, с идентификатор 56407.500.9203, чрез публичен търг с явно наддаване.

М. Бръмбева даде думата за становища по Докладна записка. Последва гласуване на проекта за решение.

След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 21, ал. 1, т. 8 от Закона за местното самоуправление и местната администрация, чл.8, ал.1 и ал.4 от Закона за общинската собственост, чл. 29, ал. 1, ал. 2 и чл. 62, ал. 1 от Наредба за  общинска собственост на Община Пирдоп,  Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
І. Дава съгласие да се открие процедура по провеждане на публичен търг с явно наддаване за отдаване под наем на терени с площ 9 кв.м. и 6 кв.м. в имот общинска собственост, находящ се в гр. Пирдоп, ул. „Княз Александър Батенберг“ №1, с идентификатор 56407.500.9203, за поставяне на павилиони за търговска дейност, съгласно схема с обозначено разположение на терените в имота – Приложение №4, за срок от 7 (седем) години. 
ІІ. Търгът да се проведе при:
1. начална тръжна цена за терен с площ 9 кв.м. – 2,00 евро/кв.м., без включен ДДС. Сделката не се облага с ДДС;
2. начална тръжна цена  за терен с площ 6 кв.м. – 2,00 евро/кв.м., без включен ДДС. Сделката не се облага с ДДС;
3. депозит за участие в публичния търг - 10 %;
4. цена на тръжната документация - 30 евро;
ІІІ. Общински съвет – Пирдоп възлага на Кмета на община Пирдоп да извърши необходимите действия по провеждане на публичния търг при спазване на нормативната уредба, в допустимите срокове и сключи договор за наем със спечелилите търга участници.

По т. 7 от дневния ред думата беше дадена г-н Ангел Геров - кмет на Община Пирдоп, който запозна постоянната комисия с Докладна записка с рег. № 9002-78 / 11.09.2026 г., относно: Откриване на процедура по провеждане на публичен търг с явно наддаване за продажба на недвижим имот с идентификатор 24164.287.5 по КК и КР на с. Душанци - частна общинска собственост. Г-н Геров уточни, че се предвижда развиване на ловен туризъм и ловно-стопанска дейност.

М. Бръмбева даде думата за становища по Докладна записка. 
Имаше питане от г-н Готев, относно състоянието на имота към момента, ползва ли се и ако се използва заплаща ли се някаква такса за това и ако „да“ каква е тя? 
Г-н Геров отговори, че в момента се ползва от фирмата, която желае да придобие имота и същият се поддържа. По отношение на заплащане г-н Геров не можеше да отговори. 
Г-н Готев изиска информация за сумата, която заплаща да бъде предоставена на сесията. Също така попита г-н кмета дали има някакъв потенциал за развитие имота и налага ли се да се продава.
Г-н Геров отговори, че не се налага, а има постъпило заявление, което се внася в общинския съвет за разглеждане. Г-н Геров изрази положително мнение от дейността на тази фирма. Г-н Готев искаше да чуе мнението на г-н Геров, относно този имот и относно бъдещия му потенциал за развитие, за да прецени как да гласува.
(Г-н Готев изрично изиска да се впише в протокола изказването на г-н Геров).   
А. Геров: Както Вие цитирате не е важно какво мисли кмета, важно е какво мисли общинския съвет, така че аз това нещо го оставям в ръцете на общинския съвет да реши. Не е важно моето мнение. ….. Преди една година имаше някаква чуваемост от Ваша страна, но си променихте начина на държание, публично казахте, че нищо не зависи от кмета, един прост изпълнител и заради това моето мнение по въпроса не вярвам да е важно за Вас, тук сега се разиграват едни такива разговори, които няма смисъл да се губи времето на комисиите. Аз знам, че за Вас няма никакво значение моето мнение и затова няма да Ви го дам. Моето мнение си е за мен, собственика така наречен принципал, което не знаете какво означава, но това е друга тема, ясно и точно го заявихте, че принципала решава. Затова кмета внася искане. Принципала решава какво ще прави. Театър да играем, че било много важно какво е мнението на кмета, не е важно. Показано е с действия и с думи от Ваша страна. Така, че няма смисъл да разводняваме нещата, аз отговор на Вашия въпрос няма да Ви дам, защото сте показали, че не е важно за Вас с действията си. Така, че няма смисъл, казах Ви го едно към едно и приключвам. 

Г. Панов напусна за малко заседанието и веднага след това се присъедини.
След кратки дебати по темата се премина към гласуване на проекта за решение.
М. Бръмбева прочете проекта за решение по докладната записка, а именно: I. Приема експертната оценка в размер на 1367,00 евро на поземлен имот с идентификатор 24164.287.5 по Кадастралната карта и кадастралните регистри на с. Душанци, находящ се в с. Душанци, в местността „Бялата вода“ с площ 1275 кв.м., с начин на трайно ползване: друг вид земеделска земя.
II. Дава съгласие за откриване на процедура по провеждане на публичен търг с явно наддаване за продажба на недвижим имот – частна общинска собственост включен в „ Програмата за управление и разпореждане с имотите – общинска собственост в община Пирдоп през 2026 година“, в раздел III, точка „Б“ – с. Душанци, подточка 5, имот с идентификатор 24164.287.5 по Кадастралната карта и кадастралните регистри на с. Душанци, находящ се в с. Душанци, в местността „Бялата вода“ с площ 1275 кв.м., с начин на трайно ползване: друг вид земеделска земя
III. Търгът да се проведе при начална цена – 1367,00 евро без ДДС. 
(Сделката не се облага с ДДС)
IV. Депозит за участие в публичния търг - 10 % от началната цена.
V. Цена на тръжната документация – 30,00 евро.
VI. Общински съвет - Пирдоп възлага на Кмета на Община Пирдоп да извърши необходимите действия по провеждане и организиране на публичния търг при спазване на нормативната уредба, в допустимите срокове и подписване на договор за покупко – продажба.

Последва гласуване на проекта за решение.

След проведеното гласуване с 2 гласа „за”, 0  гласа „против” и 5 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 4 във връзка с чл. 35, ал. 1, чл. 41, ал. 2 от Закона за общинската собственост, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп не прие проекта за решение по Докладна записка с рег. № 9002-78 / 11.09.2026 г., относно: Откриване на процедура по провеждане на публичен търг с явно наддаване за продажба на недвижим имот с идентификатор 24164.287.5 по КК и КР на с. Душанци - частна общинска собственост.

С. Георгиева напусна заседанието. В залата присъстват                                 6 общински съветника от състава на ПК по ИОСИПТУСЕЗГ.

По т. 8 от дневния ред думата беше дадена г-н Васил Кафеджиев - Председател на Общински съвет - Пирдоп, който запозна постоянната комисия с Докладна записка с рег. № ОбСП-33 / 09.09.2026 г., относно: Изменение на „Програмата за управление и разпореждане с имотите и вещите – общинска собственост в Община Пирдоп през 2026 година“ 

М. Бръмбева даде думата за становища по Докладна записка. 
М. Бръмбева прочете проекта за решение по докладната записка, а именно: 
1. Изменя „Програмата за управление и разпореждане с имотите и вещите – общинска собственост в Община Пирдоп през 2026 година“, като в раздел III „Описание на имотите, които общината има намерение да предложи за предоставяне под наем, за продажба, за учредяване на ограничени вещни права, за конкретно разпореждане, за възлагане чрез концесия или има намерение да придобие“, буква „А. ИМОТИ ЗА ПРЕДОСТАВЯНЕ ПОД НАЕМ“, се заличава т. 15, а именно: т.15. Помещение в ПИ 56407.500.3235.1 с площ от 69,70 кв. м., кв. 106 (офис на ПП „ГЕРБ“)“.
2. Възлага на Кмета на Община Пирдоп да извърши всички последващи действия по изпълнение на настоящото решение.
Последва гласуване на проекта за решение.

След проведеното гласуване с 2 гласа „за”, 1  гласа „против” и 3 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
[bookmark: Bookmark]На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 12, ал. 1 и ал. 2  във вр. с чл. 8, ал. 9 от Закона за общинската собственост и във връзка с чл. 8, ал. 2 от Наредбата за общинската собственост, предлагам Общински съвет – Пирдоп, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп не прие проекта за решение по Докладна записка с рег. № ОбСП-33 / 09.09.2026 г., относно: Изменение на „Програмата за управление и разпореждане с имотите и вещите – общинска собственост в Община Пирдоп през 2026 година“.

По т. 9 от дневния ред думата беше дадена г-н Лало Кирилов – Общински съветник от Общински съвет - Пирдоп, който запозна постоянната комисия с Докладна с рег. № 9002-69 / 24.07.2026 г., относно: Приемане на Етичен кодекс на общинските съветници от Общински съвет – Пирдоп.

М. Бръмбева даде думата за становища по Докладна записка. Имаше дебати по отношение проекта за решение. Последва гласуване на проекта за решение, като поименно състава на комисията да бъде определен на сесията на общинския съвет.

След проведеното гласуване с 4 гласа „за”, 1  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет - Пирдоп беше прието следното Становище: 
На основание чл. 21, ал. 3 и ал. 4, чл, 21, ал. 1, т. 1 и ал. 2 и чл. 48, ал. 2 от Закона за местното самоуправление и местната администрация, чл. 40, ал. 2 от Правилника за организацията и дейността на Общински съвет – Пирдоп, неговите комисии и за взаимодействието му с общинската администрация, при спазване на изискванията на чл. 26 и чл. 28 от Закона за нормативните актове, чл. 75, чл. 76, ал. 3 и чл. 77 от Административно процесуалния кодекс, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Приема Етичен кодекс на общинските съветници от Общински съвет – Пирдоп.
2. Приема допълнение в чл.40. (1) от Правилника за организацията и дейността на Общински съвет – Пирдоп, като създава нова точка 4 със следния текст - „Комисия по етика“.
3. Определя състава на Комисия по етика да бъде от пет члена, състоящи се от: председател, заместник председател и трима членове.
4. Избира ръкодоство и членове на Постоянната комисия по етика към Общински съвет – Пирдоп, като имената на състава на комисията да бъдат определени на сесията на общинския съвет.

Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.

Пълен запис от заседанието е наличен на сайта на Община Пирдоп.


ПРЕДСЕДАТЕЛ НА ПК ИОСИПТУСЕЗГ:	
                                                      МАРИЯ БРЪМБЕВА


 ПРОТОКОЛИСТ: 
                   МИГЛЕНА КРЪСТЕВА                     

